b'\n_START_ARTICLE_\nHospital Tengku Ampuan Afzan\n_START_SECTION_\nSejarah\n_START_PARAGRAPH_\nPerkhidmatan Hospital Tengku Ampuan Afzan (HTAA) bermula pada tahun 1904, sebagai sebuah Hospital Daerah Kuantan yang dikenali sebagai Rumah Sakit Umum Kuantan. Hospital ini telah dinaikkan taraf kepada Hospital Besar pada tahun 1955 setelah bandar Kuantan diistiharkan sebagai ibu negeri Pahang. Bangunan HTAA yang ada sekarang dibina di atas tapak yang sama seluas 40.1 ekar.\n_START_SECTION_\nLokasi\n_START_PARAGRAPH_\nHospital ini terletak berhampiran Taman Esplanade iaitu berhadapan dengan Sungai Kuantan. Hospital ini terletak di Jalan Tanah Putih yang menghala ke Gambang.\n_START_SECTION_\nAlamat\n_START_PARAGRAPH_\nHospital Tengku Ampuan Afzan (HTAA)_NEWLINE_Jalan Tanah Putih_NEWLINE_25100 Kuantan_NEWLINE_Pahang Darul Makmur, _NEWLINE_Malaysia_NEWLINE_ _NEWLINE_No. Telefon\xc2\xa0: 09-5133333_NEWLINE_ _NEWLINE_No. Fax\xc2\xa0: 09-5142712\n_START_SECTION_\nPerasmian\n_START_PARAGRAPH_\nHospital ini telah dirasmikan oleh KDYMM Sultan Pahang, Sultan Haji Ahmad Shah pada 3 November 1995. Pada majlis tersebut, KDYMM Tuanku telah perkenan duli menamakan hospital ini sebagai Hospital Tengku Ampuan Afzan.\n_START_SECTION_\nObjektif\n_START_PARAGRAPH_\nUntuk menyediakan perkhidmatan perubatan yang cekap, berkemampuan dan saksama kepada semua golongan masyarakat melalui penggunaan teknologi yang sesuai serta memenuhi kehendak alam sekitar dan kehendak pelanggan; dengan penekanan kepada kualiti, inovasi, promosi kesihatan dan menghormati harga diri serta menggalakkan tanggungjawab individu dan penyertaan komuniti terhadap kehidupan yang berkualiti; bagi mencapai wawasan Malaysia sebagai sebuah negara yang mempuyai individu, keluarga dan masyarakat yang sihat.'